Ismernek olyat, aki hallásproblémával küzd?
Vagy önök azok, akik hallásproblémával küzdenek?
A gyenge hallás félreértésekhez,
gyengébb kapcsolatokhoz,
akár háborúkhoz vezethet.
Egyébként szeretném, hogy tudják: siket vagyok.
Viszont nem szeretném, hogy azt higgyék, én utánzom a világon legrosszabbul
Arnold Schwarzeneggert.
(Ujjongás) (Taps)
Azért vagyok itt, hogy megtanítsam önöket hallgatni.
Tudom, milyen furcsa ez.
Egy siket ember ad tanácsokat a hallgatáshoz.
(Nevetés)
Mi jöhet még?
Egy vak ember ad lakberendezési tanácsokat?
(Nevetés)
Vagy Donald Trump hajápolási tippeket?
(Nevetés) (Ujjongás) (Taps)
Szokták úgy érezni, hogy bármit mondanak, egyik fülön be, másikon pedig ki?
Vagy az én esetemben: egyik szemen be, másikon pedig ki?
(Nevetés)
Évekkel ezelőtt szerveztek nekem egy vakrandit
jövendő feleségemmel, Ann-Marie-val.
Már találkozásunk előtt tudta, hogy siket vagyok,
ezért vett egy könyvet, aminek a címe: Jelbeszéd idiótáknak.
(Nevetés)
Mennyire szuper, nem?
(Taps)
Annyi csak a probléma, hogy semmilyen jelbeszédet nem ismerek.
(Nevetés)
Kivéve káromkodásokat.
Így találkozásunkkor elmagyaráztam Ann-Marie-nak:
"Tudod, a szüleim a hallók világában neveltek fel,
így nem kell mást tennem, mint rád nézni és leolvasni a szádról a szavakat.
Egyébként pedig neked vannak a leggyönyörűbb ajkaid."
(Nevetés)
Így kapcsolatunk románccá és szerelemmé alakult.
Egy gyönyörű kisfiúnk született.
(Taps)
És Ann-Marie szerint jobban hallok, mint bárki, akivel valaha találkozott.
(Nevetés)
De tudják mit? Sosem volt ez könnyű nekem.
Senkinek nem az.
Voltak kihívások az életemben.
Mindenkinek megvan a maga keresztje.
Keményen megdolgoztam azért, hogy kommunikálni tudjak,
mert az sosem volt opció, hogy kimaradjak valamiből.
Tizenöt éves koromban volt a legrosszabb.
A legjobb barátommal, Chrisszel vagyok.
Mindketten cserkészek vagyunk, és mindenki "ikreknek" hív minket,
mert mindent együtt csinálunk, a cserkészetet is.
A cserkészcsapatban én vagyok az egyetlen siket.
Mind együtt elmegyünk cserkésztáborba,
és a második éjjel nagyon jól érezzük magunkat.
Megraktuk minden idők legnagyobb tábortüzét.
Akkora volt a forróság, hogy ha a Sátán a közelébe jön, azonnal porrá ég.
(Nevetés)
Jól éreztük magunkat, és úgy káromkodtunk, mint a részeg tengerészek.
(Nevetés)
A virsliket szénné égettük.
Egy rönkön ülök a barátaimmal.
Mind egyszerre beszélnek,
és nagyon nehéz a szájukról olvasnom,
főleg a tűz vibráló fényénél.
Mintha a kirakós darabjait próbálnád a helyükre tenni
a teljes kép nélkül.
Csak annyit tudok, hogy Chrisnek van egy jó története Mr. Brownról.
Mikor befejezi a történetet, a haverjaim dőlnek a nevetéstől.
Lemaradtam a csattanóról.
Szólok hozzá: "Chris, Chris! Mit mondott Mr. Brown?"
Azt mondja: "Mindegy."
"Chris! Mit mondott Mr. Brown?
"Mindegy."
Odamegyek egy másik haveromhoz:
"Scott, mit mondott Mr. Brown?"
"Mindegy."
Nem látták a kínt az arcomon,
mennyire meg akarom tudni, mi történt.
Ezért elővettem a zseblámpámat,
(Nevetés)
hogy tudjak Chris szájáról olvasni.
"Figyelj Chris, mit mondott Mr. Brown?"
Chris meg: "Ááá! Nem látok semmit!"
És nem értettem, miért nem beszélt velem senki az este hátralevő részében.
(Nevetés)
Szóval visszamentem a sátramhoz,
egyedül,
úgy éreztem, kihagynak valamiből.
Ők beszélgettek, nevetgéltek.
Ha látták volna a fájdalmat az arcomon és a szívemben,
jobban megértettek volna.
Voltak kellemetlen élményeik amiatt, hogy nem hallottak jól?
Mindannyian nagy árat fizetünk a gyenge hallásunk miatt.
Konfliktus, tisztelet hiánya,
megértés hiánya,
empátia hiánya.
Elképedek azon, hogy a halló emberek nem használják a fülüket.
Talán siket vagyok, de kitaláltam egy módszert, hogy jobban hallgassak,
és izgatottan osztom meg önökkel, hogy mire jöttem rá.
Nagyon egyszerű.
Három lépésből áll.
Első lépés: minden figyelmünket a hallgatásra irányítsuk.
Tehát legyünk jelen a pillanatban.
Felejtsük el, mit válaszolgat mindenki.
Csak a beszélő emberre figyeljünk.
Amikor így teszünk, azt adjuk neki, amire mindannyian vágyunk:
figyelmet.
Második: hallgassunk a szemünkkel.
Ez csak annyit jelent, hogy nézzünk a másik emberre:
nézzük a testbeszédét, ahogyan a karjaival gesztikulál,
nézzük az arckifejezéseit.
Ha például vezetek,
és az úton valaki azt kiáltja: "Ááá!",
akkor elég egyértelmű, mit akar mondani nekem.
(Nevetés)
Itt az ideje, hogy lehajtsak a járdáról.
(Nevetés) (Taps)
Lenyűgöznek azok az emberek, akik nem is néznek a másikra,
miközben beszélgetnek.
A kultúrák többségében a szemkontaktus
a kapcsolatteremtés alapvető formája.
A harmadik pedig: hallgassunk a szívünkkel.
Nyissuk meg a szívünket, hogy befogadjuk, amit mondani akarnak nekünk.
Így megértjük,
honnan jönnek, mit éreznek.
Néha csak azt szeretnék, hogy valaki megértse őket anélkül,
hogy bármilyen pozitív szemléletet próbálnánk rájuk erőltetni.
Ha valaki azzal jön hozzánk, hogy csődbe jutott,
akkor sose mondjuk azt, hogy legalább nem kell adót fizetnie.
(Nevetés)
Néha a szavak mögött
más jelentés rejtőzik.
Egyik nap a feleségem vett egy borzalmas táskát.
(Nevetés)
Úgy nézett ki, mint egy elgázolt állat teteme.
(Nevetés)
Azt mondja:
"Stephen!
(Ujjongás)
Hogy tetszik a táskám?"
(Nevetés)
Valójában nem a véleményemre kíváncsi,
(Nevetés)
csak bókot akar besöpörni!
(Nevetés)
(Taps) (Ujjongás)
Tehát a valódi hallgatás részei:
hallgassunk figyelmesen,
hallgassunk a szemünkkel,
hallgassunk a szívünkkel.
Siketként ebben jónak kellene lennem,
de folyton gyakorolnom kell.
Egyik nap megint vesztettem egy vitában a feleségemmel szemben.
(Nevetés)
Én így csinálok.
(Nevetés)
Ő így csinál.
"Stephen!
Stephen!
(Nevetés)
Figyelsz rám?
Stephen! Figyelsz rám?
(Nevetés) (Taps) (Ujjongás)
Ha a szemünkkel, a szívünkkel,
és a figyelmünkkel hallgatunk, akkor erősebb kapcsolataink lesznek.
Emlékeznek a barátomra, Chrisre, aki nem figyelt rám a tábortűznél?
Ahogy idősebbek lettünk, megtanultunk figyelni egymásra
tisztelettel, megértéssel és empátiával.
Újra barátok lettünk, és ő volt a tanúm az esküvőmön.
(Taps)
Ígérem önöknek, hogy ha alkalmazzák, amit bemutattam ma,
számtalan lehetőséggel tágul ki az univerzumuk.
Az emberek hallani akarják majd, amit el akarunk mondani,
annyira hangosan és tisztán, hogy az már fülsiketítő!
(Taps) (Ujjongás)